આજ રોજ માત્ર ગુજરાત જ નહિ પરંતુ કદાચ ભારતના પ્રાથમિક શાળાના ઇતિહાસમા જેને સિમાચિન્હ કહી શકાય તેવી એક ઘટના બની જેનુ મધ્યબિંદુ અમારી શ્રી મોવાણ પ્રાથમિક શાળા બની.આજ રોજ ગુજરાતની જુદા જુદા જિલ્લાની સાતેક શાળાઓ લાઇવ સેશનથી એક બીજા સાથે જોડાઇ અને પોત પોતાની શાળામા બેઠા બેઠા બીજી અન્ય શાળાના બાળકો સાથે જિવંત વાર્તાલાપ કરવામા આવ્યો. દરેક શાળાના બાળકોએ પોતાની કાલીઘેલી ભાષામા પોત પોતાની રજુઆત કરી અને તમામ શાળામા એક નવા ઉત્સાહની એક નવી લહેર જોવા મળી. ભૌતિક રીતે એક બીજાથી અનેક કિલોમીટર દુર હોવા છતા પણ બાળકોએ એક બીજા સાથે જિવંત વાર્તાલાપ કર્યો અને એક બીજાને પહેલીવાર લાઇવ જોયા. બાળકો અને શિક્ષકો માટે આ અનુભવ ખુબ જ રોમાંચક અને અભુતપુર્વ રહ્યો. આ સમગ્ર ઘટના યુ-ટ્યુબ પર લાઇવ મુકવામા આવી હતી જેથી સમગ્ર વિશ્વમાથી આ ઘટના લાઇવ જોઇ શકાય અને પોતાના પ્રતિભાવ આપી શકે.